OKRESNÁ PROKURATÚRA SENICA 
Janka Kráľa 735, 905 45 Senica

Číslo: Pv 610/14/2205	Senica 02.02.2016 
EEČ: 2-19-3-2016

U Z N E S E N I E

Trestná vec:	obv. XXXXX 
Trestný čin:	Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Senica
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Senica zo dňa 30.9.2014 spisová značka Pv 610/14/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

v čase o 06:50 hod. dňa 23.08.2014 v rieke XXXXX v k.ú. obce XXXXX pri Hraničnom znaku č. 34/3 – kaprový revír lovný č. Z-2-1340-1-1, lovil ryby zakázaným spôsobom a to tak, že lovil na 4 udice spôsobom lovu na ťažko s nástrahou dažďovky na jednej udici a s nástrahou boilies na 3 udiciach, čím porušil ustanovenie § 16 písm. a) zák.č. 139/2002 o rybárstve, pričom bol kontrolovaný hliadkou OOPZ Šaštín-Stráže a Prezídia Policajného zboru, čím podľa vyjadrenia predsedu rybárskej organizácie MO SRZ XXXXX, IČO: XXXXX, XXXXX, nar. XXXXX, trv. bytom XXXXX, XXXXX nespôsobil škodu 

Uznesením prokurátora Okresnej prokuratúry Senica zo dňa 30.9.2014, spisová značka Pv 610/14/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry Senica sp. zn. Pv 610/14/2205-10 zo dňa 30.09.2014 bolo voči obvinenému XXXXX podľa § 216 odsek 1 Trestného poriadku podmienečne zastavené trestné stíhanie pre prečin pytliactva podľa § 310 ods. 1 Trestného zákona, pričom prečin bol spáchaný na tom skutkom základe, že v čase o 06:50 hod. dňa 23.08.2014 v rieke XXXXX v k.ú. obce XXXXX pri Hraničnom znaku č. XXXXX – kaprový revír lovný č. XXXXX, lovil ryby zakázaným spôsobom a to tak, že lovil na 4 udice spôsobom lovu na ťažko s nástrahou dažďovky na jednej udici a s nástrahou boilies na 3 udiciach, čím porušil ustanovenie § 16 písm. a) zák.č. 139/2002 o rybárstve, pričom bol kontrolovaný hliadkou OOPZ Šaštín-Stráže a Prezídia Policajného zboru, čím podľa vyjadrenia predsedu rybárskej organizácie MO SRZ XXXXX, IČO: XXXXX, XXXXX, nar. XXXXX, trv. bytom XXXXX, XXXXX nespôsobil škodu. Uvedeným uznesením bola obvinenému XXXXX určená skúšobná doba v trvaní 1 /jeden/ rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 07.10.2014.

          Po uplynutí skúšobnej doby som z jednotlivých vyžiadaných správ zistil, že obvinený XXXXX sa v skúšobnej dobe podmienečného zastavenia trestného stíhania nedopustil žiadneho trestného činu a ani priestupku. Zo správy od obce XXXXX som zistil, že XXXXX požíva v obci dobrú povesť a prejednávaný komisiou na obecnom úrade nebol. Zo správy od Obvodného oddelenia PZ Šaštín-Stráže vyplýva, že XXXXX sa v období od 07.10.2014 doteraz nedopustil žiadnej trestnej činnosti, resp. priestupku. Ani lustráciou nebolo zistené, že by bol v predmetnom období trestne stíhaný. V aktuálnom odpise registra trestov nemá žiadne odsúdenie, ku ktorému by došlo od 07.10.2014.

S poukazom na tieto okolnosti je možné skonštatovať, že obvinený XXXXX v skúšobnej dobe viedol riadny život a vyhovel uloženým podmienkam, a preto bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania.  
Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej prokuratúry ku Krajskej prokuratúre v Trnave. Sťažnosť má odkladný účinok.) 

Mgr. Stanislav Korman
prokurátor